Αμμότραγος

Ο Αμμότραγος είναι ένα είδος άγριου προβάτου της υποοικογένειας των Αιγωδών. Η επιστημονική του ονομασία είναι Ammotragus lervia και περιλαμβάνει 6 υποείδη.

Ο αμμότραγος έχει ύψος στους ώμους 80-100 εκ. και ζυγίζει 40-140 κιλά. Έχει κοντό χρυσοκάστανο τρίχωμα. Το είδος αυτό έχει μια χαίτη που κρέμεται προς τα κάτω και φέρει τούφες μαλλιού στα μπροστινά πόδια. Κέρατα φέρουν και τα δύο φύλα, τα οποία είναι οριζόντια και κυρτά προς τα πίσω. Στο αρσενικό έχουν μήκος 75 εκ. ενώ στα θηλυκά περίπου 40 εκ. 

Ζει στη βόρεια Αφρική στην Αλγερία, την Τυνησία, το βόρειο Τσαντ, το Νίγηρα και το Σουδάν, ενώ έχει εισαχθεί στην Ισπανία, τη Μαδέρα και τις νοτιοδυτικές ΗΠΑ. Πλέον υπάρχουν πολύ λίγα άτομα αυτού του είδους στο φυσικό του περιβάλλον. 

Το είδος αυτό προσαρμόζεται εύκολα σε νέες συνθήκες ζωής καθώς και σε αιχμαλωσία.

Παραπομπές 

Βοοειδή
Θηλαστικά της Αφρικής
Θηλαστικά της Μέσης Ανατολής